
గుంటూరు: జాతీయ జూనియర్ అథ్లెటిక్స్ చాంపియన్షిప్ ఈ నెల 16 నుంచి 20 వరకు  ఆచార్య నాగార్జున యూనివర్సిటీలో జరగనుంది. బుధవారం ఈ పోటీలకు సంబంధించిన లోగోను నరసరావుపేట ఎంపీ రాయపాటి సాంబశివరావు ఆవిష్కరించి పోటీల వివరాలను వెల్లడించారు. వివిధ రాష్ట్రాల నుంచి సుమారు 3 వేల మంది క్రీడాకారులు ఈ ఈవెంట్లో పాల్గొంటారని చెప్పారు. అండర్-14, 16, 18, 20 విభాగాల్లో పురుషులు, మహిళలకు 144 అంశాల్లో పోటీలు జరుగుతాయన్నారు. ఆంధ్రప్రదేశ్ అథ్లెటిక్ అసోసియేషన్, శాప్ సంయుక్తంగా ఈ క్రీడలను నిర్వహిస్తున్నట్లు తెలిపారు. ఈ టోర్నీలో విజేతలుగా నిలిచిన వారు అంతర్జాతీయ జూనియర్ అథ్లెటిక్స్లో తలపడతారు.

gunturu: jaateeya joonier athletics champianship ee nela 16 nunchi 20 varaku  aachaarya nagarjuna universitylo jaraganundi. budhavaaram ee potiilaku sambandhinchina logonu narasaraopeta empy rayapati saambasivaraavu aavishkarinchi poteela vivaraalanu velladinchaaru. vividha rashtrala nunchi sumaru 3 vela mandi kreedaakaarulu ee eeventlo paalgontaarani cheppaaru. ander-14, 16, 18, 20 vibhaagaallo purushulu, mahilalaku 144 amsaallo poteelu jarugutaayannaaru. andhrapradesh athletic asosiation, shap samyuktamgaa ee kreedalanu nirvahistunnatlu telipaaru. ee torneelo vijetalugaa nilichina vaaru antarjaatiiya joonier athleticslo talapadataaru.